RÁMCOVÁ DOHODA
uzavretá podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a § 269 ods. 2 zákona č. 513/1991 Zb. (Obchodný zákonník) v znení neskorších predpisov medzi nasledovnými zmluvnými stranami (ďalej len „zmluvaˮ):


Poskytovateľ:				
					 
Štatutárny zástupca:		 
IČO:					
DIČ:				
IČ DPH:				
Bankové spojenie:			
č. účtu:				
zapísaný:	 
(ďalej len „poskytovateľ)


Objednávateľ:	Univerzita Konštantína Filozofa
	Tr. A. Hlinku 1, 949 74 Nitra
Štatutárny zástupca	prof. RNDr. Libor Vozár, CSc.
IČO:	00157716
DIČ:	2021246590
IČ DPH:	SK2021246590
Bankové spojenie:	Štátna pokladnica Bratislava

(ďalej len „objednávateľ“)
Článok I.
Predmet zmluvy

1. Predmetom tejto zmluvy je záväzok poskytovateľa zabezpečovať pranie, chemické čistenie, žehlenie bielizne a textilu, jeho odvoz a dovoz podľa požiadaviek objednávateľa a záväzok objednávateľa zaplatiť za vykonané služby poskytovateľovi dohodnutú cenu. 
1. Poskytovateľ sa zaväzuje, že na základe samostatných písomných objednávok zabezpečí pre objednávateľa služby v rozsahu uvedenom v ods. 3 tohto článku.
1. Poskytovateľ sa zaväzuje poskytovať služby v nasledovnom rozsahu:
1. pranie,
1. chemické čistenie,
1. žehlenie vyčistenej bielizne a ostatného textilného sortimentu,
1. odvoz znečistenej bielizne a dovoz čistej bielizne a ostatného textilného sortimentu na miesto plnenia,
1. triedenie, skladanie, viazanie a balenie bielizne a ostatného textilného sortimentu,
1. preberania a odovzdávanie bielizne a ostatného textilného sortimentu.

Článok II.
Osobitné požiadavky na plnenie predmetu zmluvy

1. Poskytovateľ sa zaväzuje, že pri plnení predmetu zmluvy bude používať len také zariadenia, pracie prostriedky a ďalšie prostriedky, ktoré vyhovujú všeobecne záväzným právnym predpisom SR a EÚ a normám SR a EÚ.
1. Poskytovateľ poskytne pre zber znečistenej bielizne a ostatného textilného sortimentu bezodplatne objednávateľovi počas trvania zmluvy:
[bookmark: _GoBack]a) prepravné kontajnery pre 1 odberné miesto, rozmery min. výška 140 cm a max. 150 cm, šírka min. 60 cm a max. 70 cm, hĺbka min. 40 cm a max. 50 cm v počte 8 ks.
Článok III.
Cena za predmet zmluvy a platobné podmienky

1. Cena predmetu zmluvy je stanovená v zmysle ustanovení zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov podľa jednotkových cien uvedených v prílohe č. 1, ktorá tvorí neoddeliteľnú súčasť tejto zmluvy.
1. Cena za poskytnutie služby bude fakturovaná podľa skutočne poskytnutého rozsahu služieb.
1. V cene za služby sú zahrnuté všetky náklady súvisiace s plnením predmetu zmluvy.
1. Podkladom pre úhradu ceny za vykonané služby bude preberací protokol, ktorý pripraví poskytovateľ. V tomto protokole budú vyšpecifikované vykonané služby, ktoré poskytovateľ vykonal a objednávateľ prevzal.
1. Plnenie zmluvy podľa potrieb objednávateľa s fakturáciou 1x mesačne sa uskutoční za každé odberné miesto zvlášť. Faktúry za vykonané služby musia obsahovať všetky náležitosti daňového dokladu. Súčasťou faktúr budú dodacie listy s uvedením čísla objednávok.
1. Faktúra za vykonané služby musí obsahovať všetky náležitosti daňového dokladu a jej prílohou bude preberací protokol potvrdený objednávateľom. 
1. Súčasťou každej faktúry bude podrobný rozpis vykonaných prác za poskytnutú službu. 
1. Objednávateľ neposkytuje preddavok. Splatnosť faktúr je 30 dní odo dňa doručenia faktúry objednávateľovi. 
1. V prípade, že faktúra bude obsahovať nesprávne alebo neúplné údaje, objednávateľ je oprávnený ju vrátiť a poskytovateľ je povinný faktúru podľa charakteru nedostatku opraviť alebo vystaviť novú.   
1. Zmena sadzby DPH a s tým súvisiaca zmena ceny s DPH sa nebude považovať za zvýšenie ceny.

Článok IV.
Termín, miesto a spôsob plnenia

1. Miestom plnenia sú jednotlivé objekty objednávateľa v meste Nitra, a to:
Tr. A. Hlinku 1, 
Štefánikova tr. 67, 
Kraskova ul. 1, 
Nábr. Mládeže 91, 
Dražovská ul. 4, 
ŠD Zobor Dražovská ul.2, 
ŠD Nitra Slančíkovej 1, 
ŠD Brezový háj Nábr. Mládeže 1.
1. Dodanie služby bude prebiehať na základe čiastkových objednávok po dobu trvania zmluvy, ktoré budú doručené elektronicky a následne poštou.
1. Termíny, miesta realizácie služby a kontaktné osoby objednávateľa budú uvedené v jednotlivých objednávkach.
1. Zodpovední zástupcovia objednávateľa na jednotlivých odberných miestach dohodnú s poskytovateľom harmonogram odvozu a dovozu bielizne a textilu.
1. V prípade potreby môže objednávateľ požadovať poskytnutie služby aj mimo časový interval uvedený v dohodnutom harmonograme, v takomto prípade sa poskytovateľ zaväzuje odviezť znečistenú bielizeň a textil nasledujúci pracovný deň od nahlásenia požiadavky objednávateľa a doviezť čistú bielizeň a textil najneskôr do 7 kalendárnych dní, resp. v kratšom intervale podľa požiadavky objednávateľa.
1. Poskytovateľ musí bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu zmluvy.
1. Objednávateľ pri každom odovzdávaní znečistenej bielizne a ostatného textilného sortimentu spíše na výdajku-prevodku názov organizácie, presný druh a počet bielizne a textilu, dátum odovzdania bielizne, lehotu dodania bielizne a textilu a podpisy osôb zodpovedných za manipuláciu za obe zmluvné strany. 
1. Pri dovoze čistej bielizne a textilu pre jednotlivé odberné miesta objednávateľa, vystaví poskytovateľ preberací protokol s presným množstvom z každého sortimentu, ktorý pri prevzatí bielizne a textilu objednávateľ potvrdí svojím podpisom.

Článok V.
Práva a povinnosti, reklamácie

1. Objednávateľ sa nezaväzuje odobrať službu v celom rozsahu. Rozsah odobratej služby bude záležať od aktuálnych potrieb objednávateľa počas trvania rámcovej dohody, ale najviac v rozsahu celkovej zmluvnej ceny.
1. Poskytovateľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy.
1. Poskytovateľ je zodpovedný v plnom rozsahu za akúkoľvek škodu vrátane skutočnej škody, ušlého zisku a iných priamo alebo nepriamo súvisiacich škôd, ktorá vznikne v dôsledku porušenia akýchkoľvek jeho záväzkov zo Zmluvy, právnych predpisov alebo iných pravidiel, ktoré sú pre neho záväzné.
1. Nápravné opatrenia z pochybenia poskytovateľa budú vykonané bezodplatne.
1. Reklamácia bude prebiehať prostredníctvom reklamačných hárkov, ktoré vyplnia poverené kontaktné osoby. Zle opraná a poškodená bielizeň a ostatný textil budú osobitne zabalené a označené. Predmetom reklamácie bude zle vypraná, zamenená, praním poškodená (roztrhaná), neožehlená, znehodnotená (zafarbená) a chýbajúca bielizeň a textil, ako aj iné nedodržiavanie zmluvných podmienok, napr. termíny preberania bielizne a textilu.
1. Poskytovateľ je povinný reklamáciu vybaviť maximálne do 5 pracovných dní.
1. V prípade, že objednávateľ počas platnosti zmluvy uplatní voči poskytovateľovi viac ako 5 reklamácií, bude sa to považovať za podstatné porušenie zmluvných podmienok.

Článok VI.
Doba trvania a zánik zmluvy

1. Táto zmluva sa uzatvára na dobu určitú, a to na dobu 12 mesiacov odo dňa nadobudnutia jej účinnosti, resp. do naplnenia finančného limitu  ....................  EUR bez DPH, pričom  zmluva zaniká z tej právnej skutočnosti, ktorá nastane ako prvá.
1. Zmluva zaniká uplynutím času, na ktorý bola uzatvorená.
1. Pred uplynutím času, na ktorý bola uzatvorená:
1. písomnou dohodou zmluvných strán a to dňom, ktorý bol dohodnutý ako deň zániku zmluvy,
1. výpoveďou objednávateľa aj bez uvedenia dôvodu, pričom výpovedná lehota je 1-mesačná a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca,
1. naplnením finančného limitu ................. EUR bez DPH,
1. odstúpením objednávateľa od zmluvy pri podstatnom porušení zmluvných podmienok zo strany poskytovateľa. Za podstatné porušenie zmluvných podmienok sa na účely tejto zmluvy považuje porušenie povinností poskytovateľa, ktoré mu vyplývajú z tejto zmluvy.

Článok VII.
Sankcie

1. V prípade omeškania objednávateľa s úhradou faktúry je poskytovateľ oprávnený účtovať mu úrok z omeškania vo výške 0,05% z nezaplatenej sumy za každý deň omeškania.
1. V prípade neuskutočnenia predmetu plnenia poskytovateľom v dohodnutej lehote v zmysle tejto zmluvy, je objednávateľ oprávnený mu účtovať zmluvnú pokutu vo výške 0,05% z neuskutočneného plnenia za každý deň omeškania.


Článok VIII.
Záverečné ustanovenia

1. Táto zmluva nadobúda platnosť dňom jej podpisu oboma zmluvnými stranami.
1. Účinnosť táto  zmluva v zmysle § 47a ods. 1 zákona č.40/1964 Zb. (Občiansky zákonník) v znení neskorších predpisov nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. 
1. Túto zmluvu možno meniť alebo dopĺňať len na základe obojstranne odsúhlasených podpísaných písomných dodatkov.
1. Zmluva je vyhotovená v štyroch rovnopisoch, z toho dva si ponechá predávajúci a dva kupujúci.
1. Zmluvné vzťahy sa v otázkach, ktoré nie sú upravené priamo v zmluve, riadia príslušnými ustanoveniami zák. č. 513/1991 Zb. Obchodného zákonníka v platnom znení a ostatných platných právnych predpisov.
1. Zmluvné strany sa zaväzujú prípadné spory vzniknuté z tejto zmluvy riešiť prednostne dohodou. V prípade, že sa spor nepodarí vyriešiť dohodou, môže byť postúpený na vyriešenie príslušnému súdu, pričom príslušným súdom bude všeobecný súd navrhovateľa.
1. Zmluvné strany si  zmluvu riadne prečítali, porozumeli jej obsahu a na znak  čoho ju vlastnoručne podpisujú.
1. Neoddeliteľnú súčasť tejto zmluvy tvorí príloha č. 1 – špecifikácia a jednotkové ceny.


V .......................... dňa: ....................			V Nitre dňa: ........................................


Poskytovateľ 						Objednávateľ




            ...............................				.....................................
	               
prof. RNDr. Libor Vozár, CSc. 
			     
	  konateľ spoločnosti				rektor UKF v Nitre










Príloha č. 1

